《画学董生画山水屏风》
宋代·苏辙

承平百事足，鸿都无不有。
策牍试篆隶，丹青写飞走。
纷然四方试，狐兔卒林薮。
何人知有益，长啸呼鹰狗。
奔逃走城邑，惊顾念糊口。
素屏开白云，称我茅檐陋。
濡毫愿挥酒，峰峦映岩窦。
巨石连地轴，飞布泻天漏。
萦山一径通，过水微桥构。
山家烟火然，远寺晨钟叩。
僧从何方来，行速午斋後。
有客呼渡船，隔水惟病叟。
听然发一笑，此处定真否。
人生初偶然，与此谁夭寿。
厄穷妄自怜，一醉辄日富。
客至亦茫然，边我沽斗酒。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。